John Gordon MacWilliam

**John Gordon MacWilliam** M.Afr. (født 1948) er en engelsk ordensgeistlig prest og katolsk biskop av Laghouat i Algerie.

## Liv og virke
### Bakgrunn
John Gordon MacWilliam bodde midlertidig i Sudan og Sør-Rhodesia som ungdom på grunn av farens militære offisertjeneste. Etter å ha gått på barneskolen i Sussex gikk han på militærskoler. Han fikk offisersutdannelse ved Royal Military Academy Sandhurst.  Den 20. desember 1968 ble han kommisjonert inn i Queen's Regiment i den britiske hær som sekondløytnant. Han ble forfremmet til løytnant den 20. juni 1970,  og til kaptein den 20. desember 1974.

Etter å ha gått på Staff College i Camberley ble han forfremmet til major den 30. september 1981.[6] Han avsluttet sin tjeneste i den britiske hær den 21. august 1984. Hans tjenestetid hadde blant annet bragt ham til Nord-Irland under *[[The Troubles]]*, og til Oman. 

Deretter sluttet han seg til det misjonskongregasjonen De hvite fedre og studerte filosofi ved ordenens misjonsinstitutt i London fra 1984 til 1986. Etter spiritualitetsåret studerte han i Maghreb, spesielt i Tunisia, fra 1987 til 1989, og fullførte teologistudiene i London fra 1989 til 1992. I løpet av denne tiden avla han sine siste løfter i desember 1991 og ble ordinert til diakon i samme måned av Westminsters hjelpebiskop James Joseph O'Brien.

### Prest
Den 4. juli 1992 ble han presteviet av den britiske militærbiskop Francis Joseph Walmsley i *Our Lady Help of Christians Church* på eiendommen til Worth Abbey i Turners Hill i West Sussex.

Etter ordinasjonen tok han islamstudier ved *Det pavelige instituttet for arabiske og islamske studier* i Roma fra 1992 til 1995. Deretter virket han i Algerie til 2008 og deretter i Tunisia til 2015 i ulike funksjoner. Fra 2015 var han provinsial i sin orden for Nord-Afrika.

### Biskop av Laghouat
Den 16. mars 2017 utnevnte pave Frans ham til biskop av Laghouat. Den emeriterte apostoliske nuntius til Egypt, erkebiskop Michael Louis Fitzgerald M.Afr., bispeviet ham den 20. mai samme år ved *Our Lady Help of Christians Church* ved Worth Abbey i Turners Hill i West Sussex. Medkonsekratorer var erkebiskopen av Tunis, Ilario Antoniazzi og MacWilliams forgjenger i Laghouat, biskop Claude Rault M.Afr.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Michael Louis Fitzgerald M.Afr. (1937- ) *1992
* Biskop *John Gordon MacWilliam* M.Afr. (1948-) *2017

## Referanser